قصة حبي 4
وصار السبت وره ماخلصت الجمعه لانه الخميس خلص قبل الجمعه
هاييسموها لعبه الايام مو لعبه حيهوسلم لانه المصعد عاطل فايسموها السلم
المهم
وصار الصبح مال سبت واني ثلاث ايام مانايم افكر بيها ولبست اهودمي وره مالبستها
ضربت اوتي وطلعت بسرعه من البيت وبلطريق اذكرت الكسره مال بنطرونرجعت
جبت الكسره مال البنطلون ومن طلعت ركض امي وابويه يركضون وراي وامي شايله
الكوب مال شاي وابويه شايل اللفه مال جبن ويصيحون سيمون سيمون تعال اتريك
بس انس استمريت بلركض ولحكت على الباص وركبت الباص وكتله لابو الباص بسرعه
وديني للكليه ابو الباص كال مااكدر التايرات الاربعه نسيتها بالبيت وراح امشي بطئ كتله
ميخالف امشي بطئ مو مشكله صبريت ثلاثه ايام بقه على كم ساعه المهم السايق السياره
كال سيمون فدوه من نوصل للكليه كعدني راح اخذ غفه واسوق كتله اتوكل على اله بس دير بالك من الطسات
وكعدت بالكرسي الفارغ صافن جان اسمع صوت واحد يكلي الله يساعدك سيمون جان
اندار على الي يمي جان اشوف العامود مال كهرباء كتله هله عامود شلونك وين رايح
كال رايح لوزاره الكهرباء قدمت على علاوه يخلون ضوه رابع اليه وهاي صار سنه
وماكو شي كتله الله كريم عامود وردت ادفع الكروه العمود كال لاخليه عليه كتله بالعظيم
اطلك خليها عليه كال سيمون انت مزوج كتله لا ليش كال عندك ضعف كتله اي ضعف
مادي مو ضعف شخصيه جان يكول العامود اها عبالي ضعف كتله انجب عامود مصختها
كال العفو كتله ماصار شي عامود
وصلنه للكليه كعدت السايق مال باص كتله وصلنه نزلت وركضت على الساحه مال
الكليه بلكت اشوف رنا ادور وماكو رحت على العميد مال الكلييه كتله كوم والك دور وياي
وخطيه كام خابر وزير التعليم العالي والناصي واجوي يدورن وياينه
اندور وماكو حتى العميد كام يبجي ويغني موعود مع العذاب موعود لابتهدء ولاترتاح
ياقلبي وعمرك ماشفت معايا فرحه كل مره ترجع من المشوار بجرح وعمرك عنرك
ماشفت معاي فرحه كل مره ترجع من المشوار بجرح عاد اني ضربته على حلكه كتله
مالكيت غير هاي اللطميه الي تخيب الامال غني اغنيه حماسيه جان يغني و ياكاع ترابج
كافوري على الساتر هلهل شاجوري كتله اي على هذا الوزن اكثر حماسيه جان يكول
وشلون بدك العماره جان نسمع هيج وهيج اندارينه لكينه العامود يردح كتله مو عيب
عليك شطولك بعد تصير ماتستحي احنا بالحرم الجامعي ادب سز
واني ياعيني عليه شب النار في قلبي وضاعت الخطوات من قدميه وينها وين صارت
وجان اشوفها نعم هيه نفسها الطاووس شفتها وياريت ماشفتها لالالا ليش مستحيل
شفتها واكفه يم طالب تحجي وياه وابتسامه على شفتيها وقندره برجليها وحزام على تنورتها
وشامه على خدها الايسر القريب من الخشم الذي يقع في منتصف خشمها منو هذا
الطالب زميل زمال او حبيب لا انهاريت كمت ادور على فراش اذب نفسي بيه عليه وابجي
ابجي رنا ماذا فعلتي من هذا الوسيم الذي معك هو حلو الي جان وياها يشبه عزه الدوري بس على نيلي مو احمر
تحجي وياه بالهمسي بالنظراتي باللفتاي بالصمت الرهيبي واني على بعد منهم وكعت
على ركبتي والدفاتر اطشرت وجيس الكرزات وكع اطشر وكمت اجر انفاسي بلكوه
ودمرات جبيني بينت من الغضب وبديت ابجي وجان يكومني واحد كال كوم سيمون كوم
كتله عوفني لاعوفني اريد اموت جان يكوم هو يبجي كلوبات اشو شلت راسي طلع
العامود مال كهرباء وجان احظنه وابجي وهو حاظني ويبجي
انشمرت شمره انتلت اجتي الكهرباء بالعامود اركعت بالحياط وانكسرت الفقهر العصعصيه
واغمي عليه وماحسيت الاواني بالمستشفى حاطيلي مغذي كتلهم اريد سفن فدوه
لانه من القهر صارت حموضه وجالي عندي ولكن المفاجئه الي صارت بالمستشفى
نلتقي في الحلقه القادمه
سيمون
_________________
شكرا يا سيمون لهسة انت اهنا اني عبالي انت كايم من الحلم
بس يلا نريد النهاية وادرب زين واذا تريد شعر اني موجود محضر هواية بس ماكو مجال واحد يكتبهة ان شاء الله ان شوف الجزء الاخر بس من ريد نهاية مو حلوة مثل الافلام الهندية تحياااااااااااااااااااااااااااااااااااااااااااااااااااااااااتي
بس يلا نريد النهاية وادرب زين واذا تريد شعر اني موجود محضر هواية بس ماكو مجال واحد يكتبهة ان شاء الله ان شوف الجزء الاخر بس من ريد نهاية مو حلوة مثل الافلام الهندية تحياااااااااااااااااااااااااااااااااااااااااااااااااااااااااتي
_________________
http://i4.tagstat.com/image01/9/6856/0008051-mxm.jpg
يوسف البطناوي
- حبك جارحني
-
عدد الرسائل : 661
العمر : 27
الموقع : www.akhlad.com
العمل/الترفيه : kana aoffen
المزاج : borkan
تاريخ التسجيل : 03/04/2008
-
صلاحيات هذا المنتدى:لاتستطيع الرد على المواضيع في هذا المنتدى